
Az ózdi térség helyzete

AZ ÓZDI KISTÉRSÉG HELYZETE
The analysis of the situation of the Ózd microregion

A történelem során Ózd és környéke sok változáson ment keresztül. Az iparosodást megelőzően a helyiek mezőgazdaságból tartották fent magukat, igaz kevés volt a hasznosításra alkalmas szántóföldek területe. A XIX. században jelentős változásokat hozott a térség számára, hogy feltárták a barnaszéntelepeket és ennek hasznosítására vasgyárat alapítottak. Ez a tevékenység közel 150 évig tartott a településen.
1990-es évektől az országos gazdasági szerkezet változásának következtében a térségben a nehézipar hanyatlása mutatkozott. Az itt élők kreatív gondolkodása megmaradt, ezért új utakat kerestek. Borsod-Abaúj-Zemplén megye második legnagyobb városa lépésekben fejlődik. Középvállalkozások működnek, az elektronikai ipar fejlődésnek indult ebben a környezetben. Tehát Ózd és környéke igyekszik kilépni a történelmi árnyékából, új utakat keres a gazdaságának fejlesztésére.
Mai helyzetét tekintve, az egyik leghátrányosabb helyzetű térségek közé soroljuk. Ennek a probléma megoldására, a kistérség helyzetének javulására illetve egy jobb irányba történő fellendülésének lehetősége céljából készítettük el dolgozatunkat. Úgy gondoljuk, hogy a tanulmányunk eredménye, ha nem is teljes megoldásnak, de egy olyan kiinduló pontot tár fel, amely segíthet a későbbiekben a kistérség fellendülésében.
Viszont meg kell említenünk azt is, hogy kulturális, társadalmi gazdaságát figyelembe véve egyáltalán nem mondható hátrányos helyzetűnek, sőt ez egy nagy erőssége a térségnek.
Az elemzésünk során használt mutatók és adatok segítségével egy klaszter térképet készítettünk, melynek eredménye bennünket is meglepett. A legerősebbnek gondolt településnek nem Ózdot kaptuk. Ebből tehát arra következtettünk, hogy a térség számára megfelelőbb lenne, ha nem csak a kistérség központjának fejlesztésére helyezzük a hangsúlyt, hanem arra a településre is, amely a kistérségen belül a legjobb eredményeket mutatja vizsgálatunk alapján.



